**Referat**

**DH Aalborg FU møde**

**7. maj 2015**

**kl. 15.00 – 18.00**

**Trekanten” Sebbersundvej 2 a, 9220 Aalborg SØ**

**Lokale 3**

**Udsendt den 15. maj 2015 – genudsendt 17. august 2015**

1. Valg af ordstyrer. Palle blev valgt.

1. Valg af referent. Louise var referent.
2. Godkendelse af dagsordenen.

Ekstra punkt om Sundheds- og Kulturforvaltningens Foreningsdag ind som punkt 14a.

1. Godkendelse af referat. Godkendt med enkelte rettelser. Udsen- des til FU til endelig godkendelse, inden Steffen lægger det ende- lige referat på hjemmesiden.
2. Forretningsordenen. Da Ulla ikke deltog på sidste FU møde, hvor forretningsordenen blev ændret, blev dette punkt taget op igen. Ændringerne fra dette møde blev taget tilbage.

 Ulla havde følgende rettelser, som blev godkendt af alle.

 § 1: Tilslut skal der stå ”…. en økonomiansvarlig, en sekretær og en referent jf. § 6, stk 3”.

 § 2 6. afsnit: ”at udpege repræsentanter…..både de lovpligtige og eventuelt andre, hvor afdelingen ….”.

 Til slut skal der stå: ”Ændringer tilført forretningsudvalgets møde den 7. maj 2015.”.

 6. Handlingsplan 2015. ”Tilgængelighed”: Det blev tydeliggjort, hvad forslaget om samarbejdet med University College Nordjylland for eksempel kunne indeholde. ”Tilgængelighedsgruppen” består af Palle, Steffen og Asghar, som arbejder videre med opgaven, og Palle kontakter University College Nordjylland. Hvad kunne der i øvrigt satses på? Budolfi Plads, samarbejde med Visit Aalborg om de positive historier og tilgængeligheden i turistregi i Aalborg.

 ”Lighed i Sundhed”: består af Ulla, Birthe, Agnete og Louise. Må- ske en temadag vedrørende medicintilskud og botilbud.

”Fremme de gode handicapholdninger”: Birthe er tovholder og har udsendt en mail, hvori gruppens medlemmer bedes holde øje med sager, som vi kan forfølge.

”Dobbeltminoriteter”: Gruppen kører. ”Facebook” kører som sædvanlig.

”Kendskab til DH Aalborg”: brochuren er trykt.

7. Økonomi.
Asghar gav status på økonomien. Saldo dags dato er kr.

 56.244,00. Afventer tilskud fra Aalborg Kommune.

8. Politiske sager til drøftelse.
 Ulla orienterede kort om en række sager.

a. Svage elever, der ikke længere går i specialklasser, mangler støtte viser en ny undersøgelse. Kun 40 % af inkluderede børn får støtte i undervisningen. Samt hver tredje elev med autisme, går ikke i skole. Handicaprådet har spurgt kommunen, hvad status er i Aalborg.

b. Klækkelig forældrebetaling for børn med handicap uden udviklingspotentiale. Leder i sidste LEV blad omhandler denne sag. Efter Ankestyrelsens afgørelse, har kommunerne rettet ind. Diskussion af udviklingspotentiale.

c. Sag om brug af rådighedstimer ved betaling af handcaphjælpere. KL udtaler, at kommunerne ikke underbetaler handicaphjælpere. Aalborg har umiddelbart ikke disse problemer.

d. Socialøkonomiske virksomheder og kommuner efterlyser momsfritagelse for socialøkonomiske virksomheder. Esbjerg Kommune har vedtaget en handleplan for at gøre det lettere at starte en socialøkonomisk virksomhed. Aalborg Kommune halter bagefter.

e. Politiker med handicap udelukket fra kommunalbestyrelsens behandling af en stor spareplan på handicapområdet, hvor han mentes at være inhabil, da han har en BPA ordning.

9. Repræsentantskabsmødet 2015. Asghar orienterede kort. Der er ikke udsendt referat endnu. Der var 4 kandidater opstillet til én plads i FU som erstatning for afdødt medlem Vivi Bjørnmose. DH afdelingerne i Region Nordjylland forsøgte at få valgt Alex fra DH Rebild. Alex blev nummer tre ved valget og kom derfor ikke ind.
 Det gamle DH-hovedkontor søges stadigvæk solgt. Der forventes underskud de kommende år på kr.1.600.000,00 årligt trods et eventuelt salg af det gamle hovedkontor.

10. Bestyrelsesmødet den 3. juni 2015.

Indbydelse udsendes. Er der interesse for, at Tilsyn Nord inviteres til at give oplæg på Bestyrelsesmødet. Hvis de ikke kan, afholdes det som et ordinært bestyrelsesmøde. Ulla udsender indbydelse og undersøger, hvorvidt Tilsyn Nord kan holde et oplæg før bestyrelsesmødet.

11. Regulativ Aalborgs hovedgader. Ulla orienterede om dette.

Regulativet har været på dagsordenen i Handicaprådet. Indeholder blandt andet retningslinjer for fortovsbredde, opsætning af skilte og andet. På næste Handicaprådsmøde vil en skiltepolitik i Aalborg Kommune være på dagsordenen. I den forbindelse kan Handicaprådet kæde det sammen med et regulativ for Aalborgs hovedgader.

12. Foreningsdag på Trekanten 05.09.15.

Kunne dias-showet være klar til denne dag? Hvad skal det indeholde, hvem kan lave det. Hvad er kravene til teknik? Birthe og Louise laver udkast til indhold.

13. Handicaprådet.
 Der skal udarbejdes en ny Handicappolitik. Arbejdsgruppe er ned- sat og dens udkast til proces skal forelægges Handicaprådet. Den nye forvaltningschef har givet rådet i opdrag at igangsætte arbej- det med en helt ny politik. Ikke en revision som tidligere givet i op- drag. Ulla sidder med i arbejdsgruppen.

Ulla orienterede om henvendelse om inddragelse på brugerniveau vedrørende indkøb af hjælpemidler. DH Aalborg FU svarede Ulla pr. mail før dette FU møde, at brugerne skulle udpeges af DH Aalborg FU. Dette blev godkendt på indeværende møde.

Ulla fortalte, at det er et problem, at der skrues ned eller helt slukkes for lydsignaler i fodgængerovergange i blandt andet Aalborg Kommune, da de generer naboer. Det koster at installere signaler, der er mindre generende og støjende. I 52 ud af 116 lydsignaler i fodgængerovergange i Aalborg Kommune er der lyd. Problemet skal ønskes belyst i Handicaprådet af FU. Ulla tager sig af denne sag. Sagen tages også op på nationalt niveau af Dansk Blindesamfund.

 14. Gensidig orientering samt tilbagemeldinger på deltagelse som
 DH repræsentant.

 Anders orienterede om møde i Det Regionale Dialogforum (kom munerne). Tilrettelæggelse af temadag med to overordnede te- maer: Retssikkerhed og Ligebehandling set i forhold til Menneske- rettighedskonventionen.

Ulla orienterede om møde i udvalg vedrørende tilskud til landdistrikter (AKA). Desuden deltagelse i temadag i régi af Projekt Udvikling og Omstilling på Handicapområdet.

Palle orienterede om snak med sygehusdirektøren om tilgængeligheden på det nye Universitetssygehus. Kommunens tilgængelighedskonsulent er ikke kontaktet og menes ikke at have tid. Palle blev opfordret til at deltage. Birthe sørger for at få sat punktet på dagsorden den 27. maj 2015 i Det Regionale Kontaktforum.

Birthe orienterede om Formandsmøde 14. april 2015. Forslag om temadag med Tilsyn Nord. Materiale til Repræsentantsskabsmøde ønskes udsendt i god tid. Taget til efterretning. Temadag om Retssikkerhed i Brovst-Hallen. Dagen er åben for alle og invitation udsendes. Valg til DH FU central. Alex blev indstillet, da Ulla ikke kunne opstilles, da hun grundet hendes nieces konfirmation ikke kunne deltage i Repræsentantskabsmødet.

14a Sundheds- og Kulturforvaltningens Foreningsdag.
Ulla orienterede om invitation til møde den 14. november 2015 klokken 14.30-17.00. Alle deltagelser kræver indsats, da der skal udarbejdes forhold, som de deltagende ønsker behandlet - af forvaltningen. Enighed om, at FU overvejer, hvorvidt der skal sendes indstilling.

 15. Eventuelt. Agnete er på ferie til næste FU-møde 11. juni. Palle

tager imod tilmeldinger og bestiller forplejning. Agnete indkalder stadigvæk til mødet.

TAK for endnu et godt og produktivt møde.